**Nedjelja, 29. kolovoza 2021., planinarski pohod Veliki Planik**

Dolazimo osobnim automobilima u Brgudac, okupljanje u 7:45 sati, krećemo u 8:00 sati.

**Težina**- tehnički laka, fizički srednje zahtjevna, ukupno hoda cca 4 sata, duljina oko 10 km.

**Oprema**: normalna planinarska, ovisno o vremenskim uvjetima, hrana i piće iz ruksaka.

***VAŽNE NAPOMENE***

*Svaki sudionik je dužan sam procijeniti vlastitu fizičku i psihičku spremnost za pohod, te ga svladava na vlastitu odgovornost. Molimo planinarsko ponašanje. Organizator pohoda  zadržava pravo izmjene programa u slučaju nepredviđenih okolnosti.*

*Zbog izvanredne situacije uzrokovane COVID 19 virusom a sve u cilju zaštite zdravlja posebno skrećemo pozornost na pridržavanje sljedećih mjera :*

*– Pratite i primjenjujte mjere, preporuke i upute Hrvatskog zavoda za javno zdravstvo.*

*– Prilikom planinarenja i penjanja pridržavajte se preporučene sigurne udaljenosti. Posebno vodite računa o sigurnosnoj udaljenosti na prostoru kod planinarskih objekata, na grebenima i vrhovima. Ako je na nekom mjestu povećana gužva, pričekajte da se prostor očisti ili potražite neko drugo sigurno mjesto u blizini.*

*– Izbjegavajte rukovanje, zagrljaje, pijenje iz tuđe boce, jedenje iz zajedničke posude i slične vrste bliskih kontakata.*

*– U ruksaku ponesite zaštitnu masku i sredstvo za dezinfekciju. Koristite masku za nos i usta ako se zbog prve pomoći trebate približiti osobi na udaljenost manju od preporučene.*

*– Gdje god je moguće perite ruke, vodite računa o osobnoj higijeni i zdravlju.*

*– Ako niste potpuno zdravi ili ste bili u kontaktu sa bolesnom osobom, ostanite kod kuće.*

**Organizator:**  HPD Planik Umag, podružnica Buzet.

**Vodič na stazi**: Mario Hreljak.